 Eebbaa cibaado muta awoodna leh, mana habboona in wax kale la caabudo, tan kale waa inaan lagu xad-gudbin Diinta si aan xaq ahayn oo cidna la siin xaqa Eebbe siday gaaladu faleen, kuwaasoo lagu lacnaday carrabkii Nabi Daawuud iyo Ciise ibnu Maryama, illeen xumaanta iskama reebi jirine, waxaana jira kuwo gaalada sokeeye ka dhigan, waase kuwo Eebbe u cadhooday oo ku waari Naarta, illeen hadday Eebbe iyo Nabiga dhab u rumeeyaan kamayna yeesheen sokeeye, laakiin wax badan oo kamid ah waa faasiqiin. 